Il-Kumitat Politiku u ta' Sigurtà tal-UE ħatar lil Kauko Aaltomaa, uffiċjal ta' grad għoli fil-Ministeru għall-Intern Finlandiż, bħala l-Kap ġdid tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS). Huwa ser jibda ħidmietu fl-1 ta' Ottubru 2017. EUPOL COPPS hija parti mill-isforzi ġenerali tal-UE b'appoġġ għall-bini tal-istat Palestinjan fil-kuntest tal-ħidma lejn riżoluzzjoni komprensiva tal-konflitt bejn Iżrael u l-Palestina, ibbażata fuq soluzzjoni b'żewġ stati. EUPOL COPPS ilha minn Jannar tal-2006 tgħin lill-Awtorità Palestinjana fil-bini tal-istituzzjonijiet ta' stat futur tal-Palestina fl-oqsma tal-pulizija u l-ġustizzja kriminali. Bil-kontribut tagħha għar-riforma tas-settur tas-sigurtà u tal-ġustizzja, il-missjoni tappoġġa l-isforzi biex tiżdied is-sigurtà tal-popolazzjoni Palestinjana u biex jissaħħaħ l-istat tad-dritt. Il-mandat attwali ta' EUPOL COPPS huwa sat-30 ta' Ġunju 2018. Il-kwartieri ġenerali tal-missjoni jinsabu f'Ramallah. Kauko Aaltomaa jsegwi lil Rodolphe Mauget (ta' nazzjonalità Franċiża) li kellu l-kariga mis-17 ta' Frar 2015. CV ta' Kauko Aaltomaa Din ir-riżorsa bħalissa hi disponibbli biss bil-lingwa jew il-lingwi li ġejjin: Palestina: estensjoni tal-missjoni tal-pulizija tal-UE u tal-missjoni tal-UE ta' assistenza fil-fruntieri għal 12-il xahar (stqarrija għall-istampa, 04/07/2017)